OŠ SVETI FILIP I JAKOV

**PROTOKOL PROVOĐENJA EPIDEMIOLOŠKIH MJERA ZAŠTITE OD ZARAZE VIRUSOM COVID-19 ZA ŠKOLSKU GODINU 2020./2021. ZA UČENIKE I RODITELJE**

# Ove epidemiološke mjere vrijede za učenike Osnovne škole Sveti Filip i Jakov za vrijeme nastave u školi od 7. rujna 2020. godine. Mjere su izrađene prema uputama Hrvatskog zavoda za javno zdravstvo.

**OBVEZE RODITELJA/UČENIKA PRIJE DOLASKA U ŠKOLU**

1. Roditelji/skrbnici imaju obavezu izmjeriti tjelesnu temperaturu djetetu svaki dan prije dolaska u školu, te u slučaju povišene tjelesne temperature (37.2 i više) ne smiju dovoditi dijete u školu već se javljaju telefonom ravnatelju škole i izabranom pedijatru/liječniku obiteljske medicine radi odluke o testiranju i liječenju djeteta.
2. Vrijednost izmjerene temperature prije polaska u školu roditelj/učenik je dužan upisati u posebnu bilježnicu i pokazati je učitelju koji je prvi sat s njima u učionici.
3. Roditelji/skrbnici u slučaju da se dijete požali na bilo kakve tegobe (mučnina, proljev, povraćanje, grlobolja, glavobolja i sl.) ne smiju dovoditi dijete u školu.

# DOLAZAK UČENIKA I RODITELJA U ŠKOLU

1. Djeca u školu dolaze sama, organiziranim prijevozom ili u pratnji roditelja na način kako bi dolazili da nema epidemije.
2. Roditelji ne ulaze u školsku zgradu. U školu je iznimno dozvoljen ulazak roditeljima. Roditelj koji ulazi u školu obvezan je držati razmak od 1,5 metra u odnosu na druge učenike/djelatnike škole i u školu obvezno ulazi s maskom.
3. Dijete u školu ne smije dovoditi roditelj koji ima simptome respiratorne bolesti (povišena tjelesna temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje), ako ima izrečenu mjeru samoizolacije ili ako je dijete zaraženo s COVID-19. Ako iste simptome ili mjeru samoizolacije ima dijete/učenik ili ako je zaraženo virusom COVID-19 ne smije dolaziti u školu.

U slučaju da je učenik zbog sumnje na zarazu COVID-19 virusom obavio testiranje na COVID-19 ne smije dolziti u školu dok ne dobije rezultate testiranja.

1. Učenik dolazi i odlazi iz škole sa školskom torbom te svoju opremu i pribor na dijeli s drugim učenicima.

 5. U školu učenici ulaze počevši od 7:30 h prema unaprijed utvrđenom rasporedu po razredima, odnosno po iskrcaju iz autobusa kako bi se spriječilo grupiranje na ulazima. Ulazak učenika u školu i odlazak do učionice nadziru dežurni učitelji.

GLAVNI ULAZ: 2., 4., 6.a i 5.a. Učenici po dolasku u školu peru ruke u svojim učionicama. Učenici 6.a razreda ruke peru u sanitarnom čvoru hola škole.

SPOREDNI ULAZ PORED KOTLOVNICE - NIŽI RAZREDI: 3. i 1. razred. Učenici po dolasku u školu peru ruke u svojim učionicama.

SPOREDNI ULAZ IZNAD KOTLOVNICE - VIŠI RAZREDI: 5.b, 6.b, 7.a, 7.b i 8.b. Učenici po dolasku u školu peru ruke u svojim učionicama.

GLAVNI ULAZ U DVORANU: 8.a. Učenici po dolasku u školu peru ruke u toaletu pored njihove učionice.

SPOREDNI ULAZ U DVORANU: učenici koji prvi sat po rasporedu imaju TZK. Ruke peru u sanitarnom čvoru sportske dvorane.

# BORAVAK UČENIKA U ŠKOLI

1. Djeca bi trebala što je više moguće održavati distancu (fizičku udaljenost) od druge djece i odraslih (preporučeno 1,5 m).
2. Tijekom boravka u školi učenik isključivo boravi u svojoj odgojno-obrazovnoj skupini (razredu) i ne miješa se s djecom iz drugih odgojno-obrazovnih skupina.
3. Učenik prostoriju u kojoj boravi njegova odgojno-obrazovna skupina smije napustiti samo u slučaju odlaska na toalet ili izlaska u dvorište škole radi aktivnosti na otvorenom i to isključivo na način da se ne miješa s djecom iz drugih razreda.
4. Prilikom prolaska kroz zajedničke prostorije (hodnik/hol/toaleti/dvorana) učenici su dužni prolazak skratiti na minimum, nepotrebno ne dodirivati površine ili predmete.
5. Djecu treba poticati da kada kašlju i kišu prekriju usta i nos laktom ili papirnatom maramicom koju poslije trebaju odbaciti u koš za otpad s poklopcem te oprati ruke. Pri kašljanju i kihanju trebaju okrenuti lice od drugih osoba te izbjegavati dodirivanje lica, usta i očiju rukama.
6. Preporuča se i potiče djecu da ne dodiruju usta, nos, oči i lice kao i da ne stavljaju ruke i predmete u usta. Svako dijete samo postupa sa svojom odjećom i obućom, školskim priborom, torbama i knjigama te ih ne dijeli s ostalom djecom i ne dodiruje i ne uzima stvari druge djece. Preporuka je nositi vlastitu bocu s vodom te papirnate maramice za higijenu nosa. Škola će osigurati ubruse za ruke i toaletni papir za svu djecu.

8. Djeca ne nose zaštitne maske, osim učenika viših razreda na nastavi informatike gdje su računala postavljena s razmakom od 1 m, odnosno ako je u učionici više od 19 učenika. Masku mogu nositi učenici kojima je nošenje maske preporučio liječnik.

9. U učionicama svaki učenik sjedi sam u klupi s razmakom između učenika najmanje 1,5 m.

10. Učenicima kuharice donose marendu do učionica, a predmetni nastavnici dijele je učenicima koji marendu primaju. Nakon što pojedu marendu učenike se izvodi u dvorište po utvrđenom rasporedu da ne dolaze u kontakt s učenicima iz drugih odgojno obrazovnih skupina.

11. Nakon ulaska učenika u školu u 8 sati, odobrava se samo opravdani ulazak drugih osoba uz evidenciju imena i prezimena te svrhe dolaska. Nosi se zaštitna maska.

12. Ustanova vodi evidenciju ulaska/izlaska bilo da je riječ o ovlaštenom ili neovlaštenom osoblju.

# ORGANIZACIJA NASTAVE U ŠKOLI

1. Nastava se u školi organizira za sve učenike od 1. do 8. razreda i sva djeca su je obvezna pohađati.

 Svaki razredni odjel boravi u jednoj prostoriji (učenici ne mijenjaju učionicu niti u predmetnoj

 nastavi). Odlazi se samo u informatičku učionicu za vrijeme održavanja nastave informatike, a koja se dezinficira i prozračuje prije ulaska svake nove grupe.

5.a- učionica H2

5.b- učionica MATEMATIKE

6.a- učionica H1

6.b- učionica POVIJESTI

7.a-učionica ENGLESKOG

7.b- učionica KEMIJE

8.a- učionica DO DVORANE

8.b- učionica FIZIKE

1. Tijekom nastave učenici jedne obrazovne skupine ne miješaju se s učenicima druge obrazovne skupine.
2. U razrednoj nastavi s učenicima boravi njihova učiteljica razredne nastave i učitelji predmetne nastave koji predaju u tom razredu engleski jezik, glazbenu kulturu i izborne predmete. Učitelji izbornih predmeta, engleskog jezika i glazbene kulture nose maske.
3. U predmetnoj nastavi s učenicima borave predmetni učitelji i to tako da je što manji broj predmetnih učitelja tijekom dana u jednoj odgojno-obrazovnoj skupini.
4. Nastava TZK odvija se kad god je to moguće u vanjskim prostorima, odnosno u školskom dvorištu ispred škole i iza škole i to na način da ne dolazi do spajanja ili kontakta razrednih odjela niti u svlačionici, niti u dvorani niti u vanjskom prostoru. Kod održavanja nastave u zatvorenom prostoru primjenjuju se Preporuke za treninge i športsko-rekreativne aktivnosti u zatvorenim športskim objektima.
5. Za vrijeme trajanja proglašene epidemije COVID-19 ne organiziraju se ekskurzije učenika te izvanučionička nastava – osim u dvorištu škole.

# POSTUPANJE U SLUČAJU SUMNJE U ZARAZU KOD DJETETA

1. Kod pojave znakova bolesti koji upućuju na moguću zarazu COVID-19 (povišena tjelesna temperatura – pod pazuhom 37,2, simptomi respiratornih bolesti – kašalj, poteškoće u disanju, grlobolja, poremećaj osjeta njuha i okusa i gastrointestinalne smetnje – proljev, povraćanje i bol u trbuhu) dijete/učenik ostaje kod kuće i javlja se najprije telefonom izabranom liječniku obiteljske medicine koji odlučuje o testiranju. O tome roditelj telefonom mora obavijestiti školu na tel. 023 388 609 ili mob 0992680637.

2. Ako djeca razviju simptome COVID-19 tijekom boravka u ustanovi, učitelj odmah obavještava roditelje, koji u najkraćem mogućem roku trebaju doći po dijete. Obavještava se školski ili obiteljski liječnik. Do dolaska roditelja dijete se izolira u prikladnoj prostoriji. Odmah po utvrđivanju simptoma djetetu je potrebno osigurati masku za lice, a učitelju koji prati dijete do prostorije za izolaciju i boravi s njime treba osigurati vizir, masku i jednokratnu pregaču. Po odlasku djeteta dezinficira se prostorija u kojoj je dijete bilo izolirano.

3. Ravnatelj nadležnom epidemiologu/školskom liječniku javlja svako grupiranje osoba sa sumnjom na COVID-19. Svaku pojedinačnu infekciju koju roditelj ili djelatnik uoče moraju najhitnije prijaviti ravnatelju.

4. Kod pojedinačnog slučaja pojave simptoma koji mogu upućivati na zarazu COVID-19, razredni odjel u pravilu nastavlja dalje s radom, dok se kod prijavljenog grupiranja osoba sa znakovima bolesti postupa sukladno mišljenju liječnika.

5. Kad se kod djeteta/učenika utvrdi zaraza COVID-19, postupa se sukladno odluci nadležnog epidemiologa. Za sve osobe kod kojih se utvrdi da su bile u bliskom kontaktu sa zaraženom osobom u vrijeme kad je osoba mogla biti zarazna izriče se mjera samoizolacije.

**NOŠENJE ZAŠTITNE MASKE**

- kod potrebe za intimnom njegom učenika

- kod komunikacije djelatnika (iako se preporučuje komunikacija između djelatnika prvenstveno na daljinu)

- za roditelje i druge osobe kada je njihov ulazak u ustanovu nužan (preporučuje se da se roditeljski sastanci održavaju prvenstveno na daljinu)

- u autobusnm prijevozu

- za pomoćnike u nastavi,

- učiteljima ostalih predmeta u razrednoj nastavi

- učiteljima i svim drugim djelatnicima škole kod prolaska hodnikom i sl.

- učiteljima predmetne nastave te stručnim suradnicima i drugim djelatnicima škole u vrijeme kontakata s odraslim osobama

- roditelj ili druga osoba u pratnji učenika obavezno u ustanovi nosi masku te bez maske ne može ući u ustanovu već učenika preuzima djelatnik ispred ulaza u ustanovu.

Učenici do četvrtog razreda osnovne škole (uključujući četvrti razred), kao i učenici s teškoćama u razvoju koji svladavaju posebne programe, ne nose zaštitne maske. Učenici od petog do osmog razreda ne nose također zaštitne maske, jer je u učionicama omogućeno zasebno sjedenje u klupama s razmakom od 1,5 m, osim u učionici informatike gdje su računala fiksno postavljena pa je potreba nošenja maski ukoliko je više od 15 učenika u učionici.

# ODLAZAK IZ ŠKOLE

1. Odlazak učenika iz škole odvija se prema utvrđenom protokolu za izlazak svakog pojedinog razreda i to na način da ne dolazi do kontakta između djece različitih razreda. Učenici izlaze na iste izlaze na koje ulaze u školu.
2. Izlazak učenika iz škole nadgleda učitelj koji s njima održava zadnji školski sat, te vodi brigu o održavanju distance i pridržavanju svih ostalih mjera kod izlaska učenika iz škole.

**PRIJEVOZ UČENIKA**

1. Učenici koji na nastavu dolaze organiziranim prijevozom dužni su se u autobusu pridržavati mjera propisanih za javni prijevoz.

2. Učenici su kod ulaska u autobus, tijekom vožnje i kod izlaska autobusa dužni održavati fizičku distancu i nositi masku, osim ako se radi o učenicima koji žive u istom kućanstvu, tj. braći i sestrama.

3. Organiziranim prijevozom dolaze učenici iz Raštana Donjih, Sikova, Sv. Petra, Podvršja te učenici (1.-4. razred) iz Sv. Filip i Jakova koji ostvaruju pravo na organizirani prijevoz.

4. U autobusu učenici su dužni nositi zaštitne maske.